Tiratrikol

Tiratrikol (juga TRIAC atau asid triiodotiroasetik) ialah sejenis analog hormon tiroid. Asid triiodotiroasetik juga merupakan hormon tiroid fisiologi yang wujud dalam kuantiti kecil dalam organisma lazim.

Kegunaan
Ia digunakan dalam pengurusan sindrom kerintangan hormon tiroid,   dan digunakan sebagai campuran dengan levotiroksina untuk menghalang penghasilan hormon perangsang tiroid dalam kalangan pesakit barah tiroid.

Ia juga disiasat dalam penggunaan untuk mengurangkan goiter. Selain itu, ia juga telah didapati menunjukkan sedikit keberkesanan dalam mengurangkan atrofi ketika menggunakan kortikosteroid.

Tiratrikol pernah digunakan dan dipasarkan dalam pelbagai nama dagang sebagai alat penurunan berat badan. Pada 1999 dan 2000, Pentadbiran Makanan dan Dadah AS dan Health Canada mengeluarkan amaran kepada orang awam berkenaan suplemen diet dengan tiratrikol.

Status perundangan
Tiratricol tidak diluluskan bagi jualan di Kanada atau Amerika. Ia pernah diluluskan di Brazil tetapi pengizinan pemasaran digantung pada 2003, sekaligus menghalang pemasarannya. Tiratrikol masih didapat di Perancis bagi terapi kerintangan hormon tiroid dan terapi kanser tiroid.Laboratoires DB PHARMA: Teatrois  information

Rujukan

 Pautan luar 


Category:Iodoarena
Category:Fenol
Category:Eter fenol
Category:Agonis reseptor hormon tiroid